62023CJ0412_INF
Tiesas (astotā palāta) 2024. gada 19. septembra spriedums – Komisija/Slovākija (Maksājumu kavējums – Valsts iestādes, kas sniedz veselības aprūpes pakalpojumus)
(lieta C‑412/23) (
1
)
Valsts pienākumu neizpilde – Direktīva 2011/7/ES – Maksājumu kavējumu novēršana komercdarījumos – 4. panta 4. punkta b) apakšpunkts – Komercdarījumi starp uzņēmumiem un valsts iestādēm – Dalībvalstīm atzītās tiesības par ne vairāk kā 60 kalendārajām dienām pagarināt noteikto maksājumu termiņu valsts iestādēm, kas nodrošina veselības aprūpi – Dalībvalstu pienākums nodrošināt, ka šīs valsts iestādes faktiski nepārsniedz šo termiņu
1.
Prasība sakarā ar pienākumu neizpildi – Strīda priekšmets – Noteikšana pirmstiesas procedūras laikā – Pēc motivēta atzinuma pieņemšanas radušos faktu ņemšana vērā – Nosacījumi – Tāda pat rakstura fakti, kas veido tādu pašu rīcību kā sākotnēji minētie
(LESD 258. pants)
(skat. 31. punktu)
2.
Tiesību aktu tuvināšana – Maksājumu kavējumu novēršana komercdarījumos – Direktīva 2011/7 – Komercdarījumi starp uzņēmumiem un publiskām iestādēm – Dalībvalstu pienākums nodrošināt, ka to valsts iestādes faktiski nepārsniedz termiņus, kuru ilgums ir no 30 līdz 60 dienām – Pienākums sasniegt rezultātu – Pienākumu neizpilde
(LESD 258. pants; Eiropas Parlamenta un Padomes Direktīvas 2011/7 4. panta 3. un 4. punkta b) apakšpunkts)
(skat. 34.–37., 39.–43. punktu, kā arī rezolutīvās daļas 1. punktu)
3.
Prasība sakarā ar pienākumu neizpildi – Objektīvs raksturs – Valsts pienākumu neizpildes cēlonis – Ietekmes neesamība
(LESD 258. pants)
(skat. 38. punktu)
Rezolutīvā daļa
1)
Nenodrošinot, ka valsts iestādes, kas nodrošina veselības aprūpi, efektīvi ievēro 60 dienu maksājumu termiņu, kurš paredzēts Eiropas Parlamenta un Padomes Direktīvas 2011/7/ES (2011. gada 16. februāris) par maksājumu kavējumu novēršanu komercdarījumos 4. panta 4. punkta b) apakšpunktā, Slovākijas Republika nav izpildījusi tai šajā tiesību normā paredzētos pienākumus.
2)
Slovākijas Republika atlīdzina tiesāšanās izdevumus.
(
1
)	OV C 314, 4.9.2023.